Oblikovanje teksta Kod izrade dokumenta na tekst koji unosimo primjenjuje se font i veličina fonta koja je zadana predloškom na temelju kojeg kreiramo dokument. To je uglavnom predložak Normal.dotm. slika 1.1-1 Grupa Font na kartici Polazno Najbrži način oblikovanja fonta jest preko gumba u grupi Font na kartici Polazno (Home) i preko Male alatne trake (Mini Toolbar). Mala alatna traka pojavljuje se kad označimo tekst i pokažemo na njega ili kad na odabrani tekst kliknemo desnom tipkom miša. Na traci su smještene naredbe koje često koristimo. slika 1.1-2 Mala alatna traka (engl. Mini Toolbar) Font možemo oblikovati i pomoću naredbi iz dijaloškog okvira Font koji otvaramo klikom na Pokretač dijaloškog okvira (Dialog Box Launcher). Pokretač dijaloškog okvira je mala dijagonalna strelica koja se nalazi u donjem desnom kutu grupe Font. Dijaloški okvir Font sadrži dvije kartice: Font i Razmak među znakovima (Character Spacing). Karticom Font određujemo vrstu, stil, veličinu i boju teksta, stil i boju podcrtavanja te posebne efekte. Karticom Razmak među znakovima osim razmaka određujemo širinu i položaj znakova. slika 1.1-3 Dijaloški okvir Font Prenositelj oblikovanja: Program omogućuje i prenošenje (kopiranje) oblikovanja nekog teksta i nekih oblikovanja grafike s jednom mjesta na drugo. Označimo oblikovani tekst i odaberemo Alat za crtanje oblika (Format Painter). Pokazivač miša promjeni oblik u oblike četke i nakon toga označimo tekst na koji želimo oblikovanje prenijeti. 1.1.2 Oblikovanje odlomka Naredbe za oblikovanje odlomka odabiremo na traci ili ih odabiremo iz dijaloškog okvira. Dijaloški okvir pokrećemo klikom na Pokretač dijaloškog okvira (Dialog Box Launcher) u grupi Odlomak (Paragraph). slika1.1-4 Naredbe za oblikovanje odlomka na vrpci Kod oblikovanja odlomka možemo govoriti o dva pristupa: • oblikovanju strukture što obuhvaća određivanje poravnanja, uvlaka, tabulatora • oblikovanju izgleda kojim djelujemo na izgled teksta tako da odlomku određujemo obrube i sjenčanja, popisima dodajemo grafičke ili numeričke oznake.